રાજપીપલા, શનિવાર – સમગ્ર ગુજરાતમાં રાજ્ય સ્થાપના દિનથી પ્રારંભાયેલા સુજલામ-સુફલામનું રાજ્યવ્યાપી જળ સંચય અભિયાન પ્રજાજનો, સામાજિક-સ્વૈચ્છિક-ધાર્મિક સંસ્થાઓ સહિત વિવિધ સંગઠનોની જનભાગીદારીથી આગળ ધપી રહ્યું છે, ત્યારે નર્મદા જિલ્લામાં પણ આ અભિયાન હેઠળ લોકસહયોગથી શરૂ થયેલા તળાવ ઉંડા કરવાના વિવિધ કામોની સહકાર રાજ્ય મંત્રીશ્રી ઇશ્વરસિંહ પટેલે ગઇકાલે સાંજે મુલાકાત લઇ જે તે ગામે થઇ રહેલી કામગીરીનું નિરીક્ષણ કરી અમલીકરણ અધિકારીઓને સ્થળ ઉપર જ જરૂરી સૂચનાઓ આપી હતી. સહકાર રાજ્ય મંત્રીશ્રી ઇશ્વરસિંહ પટેલે ગઇકાલે નર્મદા જિલ્લાની સતત બીજા દિવસે પણ લીધેલી મુલાકાત દરમિયાન બપોર બાદ દેડીયાપાડા તાલુકાના બેસણા, લાડવા, ગાજરગોટા અને મોસ્કુવા એમ કુલ- ૪ જેટલા ગામોની મુલાકાત લઇ આ ગામોમાં તળાવ ઉંડા કરવાની હાથ ધરાયેલી...